open-index/open-wikipedia-markdown huggingface dataset:
עוגת שוקולד ללא קמח

**עוגת שוקולד ללא קמח** (באנגלית **Flourless chocolate cake**) או **עוגת מלכת מונטנגרו** או **טנרינה** (מאיטלקית **La Torta Tenerina**) היא עוגת שוקולד דחוסה, העשויה מקרם שוקולד ללא קמח.

## היסטוריה
לעוגת השוקולד הזו מספר גרסאות לגבי מקורה. התיעוד הראשון מגיע מהעיר פרארה באיטליה מ-1900, שם נאפתה למען אלנה, נסיכת מונטנגרו, אשתו של ויטוריו אמנואלה השלישי, מלך איטליה.

קיימת עוגה מסורתית נטולת קמח מהאי קפרי (טורטה קפרזה) הכוללת קמח שקדים. לעוגה זו יש מספר מיתוסים סביב מוצאה, כולל אופה מקומי אשר שכח להוסיף קמח לבלילה, ושהיא למעשה גרסה מועתקת של עוגת שוקולד אוסטרית.

עדויות נוספות מגיעות מהעם היהודי אם כי לא ניתן לתארך מתי. עוגת שוקולד נטולת קמח היא קינוח נפוץ בחג הפסח כיוון שנהוג לא להשתמש בקמח במהלך החג.

כמו כן העוגה נפוצה לנמנעים מגלוטן בין אם זה כתוצאה מדיאטה ללא פחמימות, או בגלל רגישות לגלוטן.

השף ז'אן-ז'ורז' וונגריכטן משתמש בעוגה זו במסעדותיו בשם "עוגת שוקולד שנפלה" או עוגת שוקולד מותך (אם כי לעיתים לעוגה זו השף מוסיף מעט מאוד קמח).

העוגה מכילה ביצים, חמאה, שוקולד מריר, קקאו וסוכר. נהוג לפזר לאחר תום האפייה על העוגה אבקת סוכר או קקאו ולהגיש עם גלידת וניל.

## קישורים חיצוניים

* עוגת שוקולד ללא קמח ב-5 מרכיבים באתר של קרין גורן
* This Passover, make a flourless chocolate cake from Joan Nathan באתר Public Broadcasting Service, 7 באפריל 2017
* 

## הערות שוליים

שוקולד
קטגוריה:קינוחי שוקולד
שוקולד ללא קמח
ללא שוקולד
תיאטרון דן נשיונל סצ'ין

**תיאטרון דן נשיונל סצ'ין** (בנורווגית: **Den Nationale Scene**) הוא תיאטרון בברגן.
## היסטוריה
דן נשיונל סצ'ין' נפתח תחת השם תיאטרון דט נורסק בשנת 1850 ביוזמתו של הכנר אולה בול.

הנריק איבסן   בשנים (1851 - 1857) וביירנסטרנה ביירנסון בשנים (1857 - 1859) שמשו כמחזאי הבית  והמנהלים האמנותיים של התיאטרון. 

ב-30 בנובמבר 1877 הוצג בו הצגת הבכורה המקומית של עמודי החברה.

ב-9 בינואר 1885 הוצגה בתיאטרון הצגת הבכורה של ברווז הפרא מאת הנריק איבסן.

המבנה הנוכחי עוצב  בסגנון אר נובו על ידי האדריכל הנורווגי  איינר אוסקר שאו ונחנך ב-19 בפברואר  1909 במחזה סאטירי "ארסמוס מונטנוס" של לודוויג הולברג בנוכחות הוקון השביעי, מלך נורווגיה והנסיכה מוד מוויילס.

התיאטרון חווה תקופה מיליטריסית בין השנים  1934 - 1939, בשנת 1935 הוצג בו המחזה  Vår ære og vår makt (כבודנו ועוצמתנו) של נורדאל גריג.

המבנה עבר שינויים רבים וניזוק במהלך מלחמת העולם השנייה.

מבנה התיאטרון שוחזר לצורתו הכמעט מקורית בשנת 2001.

מאז שנת 1993 התיאטרון שייך למדינה.
[ימין|ממוזער|250px|פסל הכנר אולה בול מאת [סטפן אבל סינדינג בברגן]]
[ממוזער|250px|התיאטרון ולפניו פסל של [ביירנסטרנה ביירנסון מאת גוסטב ויגלנד]]  

## קישורים חיצוניים

* 

קטגוריה:ברגן: מבנים
קטגוריה:תיאטרון נורווגי
ג'אפט טנגנגה

**ג'אפט מנזאמבי טנגנגה** (באנגלית: **Japhet Tanganga**; נולד ב-31 במרץ 1999 בלונדון שבאנגליה) הוא כדורגלן אנגלי המשחק בעמדת הבלם בקבוצת שפילד יונייטד.

## קריירת מועדונים
טנגנגה גדל במחלקת הנוער של טוטנהאם הוטספר מהפרמייר ליג. ב-11 בינואר 2020 ערך את הופעת הבכורה שלו בקבוצה הבוגרת של המועדון, בהפסד 1-0 לליברפול במסגרת המחזור ה-22 בליגה לעונת 2019/2020. ב-10 במרץ ערך טנגנגה את הופעת הבכורה שלו בליגת האלופות, בהפסד 3-0 לר.ב. לייפציג במסגרת שלב שמינית הגמר לעונת 2019/2020. בשתי עונותיו הראשונות בקבוצה הבוגרת של המועדון ערך טנגנגה 12 הופעות ליגה.

ב-1 בספטמבר 2023 הושאל לעונה אחת לאאוגסבורג, אך לא שותף בשום משחק.

ב-18 בינואר 2024 הושאל למילוול. ב-10 ביולי 2024, חתם במילוול כשחקן חופשי.

## קריירה בינלאומית
טנגנגה היה חלק מסגל נבחרת אנגליה עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני מילוול
קטגוריה:לונדון: כדורגלנים
קטגוריה:כדורגלני אאוגסבורג
קטגוריה:אנגלים שנולדו ב-1999
אמיר ודמני

**אמיר (ברוך) ודמני** (נולד ב-8 בפברואר 1973, ו' באדר א' תשל"ג) הוא קצין בצה"ל בדרגת תת־אלוף המשמש ראש מטה אכ"א. קודם לכן שימש מפקד הצוות לטיפול באזרחים החטופים והנעדרים באכ"א וכן במגוון תפקידים בתחומי משאבי האנוש ותכנון כוח האדם, ובהם קצין שלישות חטיבת הצנחנים, ראש ענף תכנון כוח אדם סדיר בחטיבת התכנון ומנהל כוח האדם, רמ"ח סדיר בחטיבת כוח האדם וראש חטיבת תכנון ומנהל כח האדם באגף כוח האדם.

## ביוגרפיה
ודמני נולד בתל אביב. גדל והתחנך בישיבת בני עקיבא ברעננה ובישיבת הר עציון באלון שבות. התגייס לצה"ל באוגוסט 1992 ושובץ לגדוד השריון עז. בשנת 1993 החל קורס קציני מטה בסיסי, ועם השלמתו מונה לשליש גדוד הצנחנים אפעה. בשנים 1996–1997 שימש עוזר קצין שלישות חטיבת הצנחנים. לאחר מכן הועלה לדרגת רב־סרן ושימש קצין שלישות עוצבת הצנחנים במילואים חוד החנית. בשנת 1999 מונה לקצין שלישות חטיבת הצנחנים.

בשנת 2004 החל לכהן כראש לשכת מפקד אגף משאבי האנוש, אלוף אלעזר שטרן.

בשנת 2007 הועלה לדרגת סגן-אלוף ומונה לקצין שלישות עוצבת הגליל. בשנת 2010 חזר לאגף כוח האדם בתפקיד ראש ענף תכנון כוח אדם סדיר (עתכ"ס) בחטיבת תכנון ומנהל כח האדם (חתומכ"א).

בשנת 2014 הועלה לדרגת אלוף-משנה והחל לכהן בתפקיד קצין שלישות פיקוד המרכז. בשנת 2017 מונה לראש מחלקת סדיר בזרוע היבשה.

ביולי 2019 הועלה לדרגת תת-אלוף ושימש ראש חטיבת התכנון ומִנהל כוח האדם באגף כוח האדם. ביוני 2023 סיים את כהונתו בתפקיד.

באוקטובר 2023 עם תחילת מלחמת חרבות ברזל, החל לשמש כמפקד הצוות לטיפול באזרחים החטופים והנעדרים באגף כוח האדם.

ב-4 בנובמבר 2024 סוכם על מינויו לתפקיד ראש מטה אגף כח האדם והוא נכנס לתפקידו ב-14 בנובמבר.

ודמני הוא בוגר המרכז הבינתחומי הרצליה במשפטים ובממשל, ומוסמך בביטחון לאומי מאוניברסיטת חיפה. כמו כן, הוא בוגר המכללה לביטחון לאומי.

אימו היא ד"ר רבקה ודמני-שאומן, סגנית יו"ר המועצה להשכלה גבוהה. דודו הוא סגן-אלוף ספי שאומן, מפקד גדוד שריון שנהרג מאש צה"ל במלחמת לבנון הראשונה. דודו (מצד אביו) הוא איש העסקים ובכיר השב"כ לשעבר יקי ודמני.

### חיים אישיים
ודמני נשוי למָיה ואב לשלושה. מתגורר בחיפה.

## קישורים חיצוניים

* 

## הערות שוליים

קטגוריה:תתי-אלופים בצה"ל
קטגוריה:בוגרי ישיבת בני עקיבא רעננה
קטגוריה:בוגרי ישיבת הר עציון
קטגוריה:בוגרי אוניברסיטת חיפה
קטגוריה:בוגרי המכללה לביטחון לאומי
קטגוריה:בוגרי המרכז הבינתחומי הרצליה: משפטים
קטגוריה:ראשי חטיבת התכנון ומנהל כוח האדם
קטגוריה:משפחת ודמני
קטגוריה:ישראלים שנולדו ב-1973
זיטו לובומבו

**זיטו אנדרה סבסטיאו לובמבו** (בפורטוגזית: **Zito André Sebastião Luvumbo**; נולד ב-9 במרץ 2002 בלואנדה שבאנגולה) הוא כדורגלן אנגולי המשחק בעמדת קשר הכנף במיורקה מהלה ליגה בהשאלה מקליארי, ובנבחרת אנגולה.

## קריירת מועדונים
לובומבו נולד בלואנדה שבאנגולה, והחל את הקריירה שלו בפרימיירו דה אגוסטו המקומית. בחודש פברואר 2019 נבחן במנצ'סטר יונייטד מהפרמייר ליג.

ב-23 בספטמבר 2020 חתם לובומבו על חוזה לחמש עונות בקליארי מהסרייה א', ולקראת עונת  הושאל הושאל לקומו מהסרייה ב'.

## קריירה בינלאומית
ב-6 בספטמבר 2019 ערך לובומבו את הופעת הבכורה שלו בנבחרת אנגולה, בניצחון 1-0 על נבחרת גמביה במסגרת הסיבוב הראשון של מוקדמות מונדיאל 2022 באפריקה.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים אנגולים
קטגוריה:קשרי כדורגל אנגולים
קטגוריה:לואנדה: כדורגלנים
קטגוריה:כדורגלני קליארי
קטגוריה:כדורגלני קומו
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים באיטליה
קטגוריה:אנגולים שנולדו ב-2002
הבורגרים של בוב: הסרט

**הבורגרים של בוב: הסרט** (באנגלית: **The Bob's Burgers Movie**) הוא סרט הנפשה קומי מוזיקלי אמריקאי, שמבוסס על הסדרה "ההמבורגרים של בוב" מאת לורן בוצ'ארד, אשר יצא ב-27 במאי 2022 בהפצת אולפני המאה ה-20 לאחר מספר דחיות עקב מגפת הקורונה.

הסרט יצא לאקרנים בישראל ב-2 ביוני 2022 על ידי חברת א.ד. מטלון, המפיצה את סרטי אולפני המאה ה-20 בארץ. כמו כן, הסרט נוסף לשירות הסטרימינג דיסני+ ב-13 ביולי באותה שנה.

## מדבבים
* **[[ה. ג'ון בנג'מין]]** – בוב בלצ'ר
* **[[דן מינץ]]** – טינה בלצ'ר
* **[[ג'ון רוברטס (שחקן)|ג'ון רוברטס]]** – לינדה בלצ'ר
* **[[קריסטן שאל]]** – לואיז בלצ'ר
* **[[יוג'ין מירמן]]** – ג'ין בלצ'ר
* **[[עזיז אנסרי]]** - דריל
* **[[ג'ני סלייט]]** - תמי

## הפצה
הסרט היה צפוי לצאת לאקרנים ב-17 ביולי 2020, אולם לאחר שגיאה הוחלט לדחות את הוצאת הסרט. בעקבות דחיות של סרטים רבים עקב מגפת הקורונה, הסרט נדחה ל-9 באפריל 2021. ב-22 בינואר 2021 הקרנת הסרט נדחתה למועד לא ידוע. בוצ'ארד ציין כי הסרט עדיין בהפקה ולא ייצא לאור עד שהקהל יחזור אל בתי הקולנוע. ב-10 בספטמבר 2021, הכריז בוצ'ארד על תאריך עליית הסרט לאקרנים - 27 במאי 2022.

זהו הסרט המונפש המסורתי הראשון שייצא לאקרנים מחברת וולט דיסני לאחר "פו הדוב" משנת 2011.

## קישורים חיצוניים
* 

## הערות שוליים

קטגוריה:סרטים באנגלית
קטגוריה:סרטים אמריקאיים משנת 2022
קטגוריה:סרטים מבוססי סדרות טלוויזיה
קטגוריה:סרטי אנימציה של פוקס המאה ה-20
קטגוריה:סרטי אולפני המאה ה-20
קטגוריה:סרטי הנפשה אמריקאיים
קטגוריה:סרטי הנפשה מוזיקליים
קטגוריה:סרטי קומדיה אמריקאיים
קטגוריה:סרטים שיציאתם נדחתה בעקבות מגפת הקורונה
באלרופ

**באלרופ** (בדנית: **Ballerup**) היא עיירה דנית בת 40 אלף תושבים, הנמצאת בפרברי קופנהגן. היא מחוברת לעיר הגדולה ברכבת פרוורים.

העיירה ידועה עוד מתקופת הוויקינגים. בתחילת המאה ה-13 העיירה גדלה ובאותה תקופה נבנתה הכנסייה הראשונה.

בעיירה נבנה ולודרום מהגדולים בסקנדינביה אשר אירח מספר אליפות העולם ברכיבת מסלול בין היתר בשנים 2002, 2010, 2024 ומשמש לארוח אליפויות נוספות בענף ספורט זה כגון UCI Track Cycling World Championships .

בשנת 1962 בעיירה נבנה בית חרושת ומטה של חברת השוקולד "אנטון ברג".

## קישורים חיצוניים

*  

קטגוריה:דנמרק: ערים
KHEA

**איבו אלפרדו תומאס סרו** (בספרדית: **Ivo Alfredo Thomas Serue**; נולד ב-13 באפריל 2000), הידוע בשם הבמה **KHEA**, הוא ראפר וזמר טראפ ארגנטינאי.

## קריירה
ב-20 בנובמבר 2017, הוא הוציא, בשיתוף פעולה עם דוקי  וקאזו , את הסינגל "Loca". הסינגל הגיע, בשיאו, למקום השלישי בארגנטינה, ולמקום התשיעי בניקרגואה. גרסת הרמיקס לשיר, בשיתוף עם באד באני, דוקי וקאזו, יצאה ב-16 במרץ 2018. גרסת הרמיקס הגיעה, בשיאה, למקום ה-65 בספרד ולמקום ה-45 במצעד השירים הלטיניים.

ב-21 בדצמבר 2017, הוא הוציא את הסינגל "Vete". הסינגל הגיע, בשיאו, למקום השביעי בארגנטינה.

ב-21 באפריל 2018, הוא פרסם את המיקסטייפ הראשון שלו, *Ave María*.

ב-14 בספטמבר 2018, הוא הוציא, בשיתוף פעולה עם אלדיו קאריון, נוריאל, ג'ון זי , ECKO וג'והן, את הסינגל "Me Usaste". הסינגל הגיע, בשיאו, למקום ה-48 בארגנטינה.

ב-15 במאי 2020, הוא פרסם את המיקסטייפ השני שלו, *Trapicheo*.

ב-15 ביולי 2020, הוא הוציא, בשיתוף פעולה עם מרטינה סטואסל, את הסינגל "Ella Dice". הסינגל הגיע, בשיאו, למקום הרביעי בארגנטינה, למקום השמיני באקוודור, למקום השלישי במקסיקו, למקום ה-41 בפרגוואי, ולמקום השמיני באורוגוואי.

ב-20 באוגוסט 2020, הוא הוציא, בשיתוף פעולה עם לני סנטוס , את הסינגל "Ayer Me Llamó Mi Ex". הסינגל הגיע, בשיאו, למקום השישי בארגנטינה, למקום ה-121 בבילבורד גלובל 200, ולמקום השני בספרד. גרסת רמיקס לשיר, בשיתוף נאטי נטשה, פרינס רויס  ולני סנטוס, יצאה ב-5 בנובמבר 2020. גרסת הרמיקס הגיעה, בשיאה, למקום החמישי בארגנטינה, למקום ה-77 בבילבורד גלובל 200, ולמקום הרביעי במצעד האיירפליי הטרופי .

ב-4 במרץ 2021, הוא הוציא, יחד עם ראשרקינג, דוקי , ליט קינה , טיפגו PZK, ומריה בסרה, את גרסת הרמיקס לשיר "Además de Mi". גרסת הרמיקס הגיעה, בשיאה, למקום הראשון בארגנטינה, למקום ה-44 בפרגוואי, למקום ה-42 בספרד, ולמקום ה-98 בבילבורד גלובל 200.

ב-1 באפריל 2021, הוא הוציא, בשיתוף פעולה עם דוקי , את הסינגל "Wacha". הסינגל הגיע, בשיאו, למקום השלישי בארגנטינה, למקום ה-52 בספרד, ולמקום ה-17 באורוגוואי.

ב-13 במאי 2021, הוא הוציא, בשיתוף פעולה עם מריה בסרה, את הסינגל "Te Necesito". הסיגנל הגיע, בשיאו, למקום השלישי בארגנטינה.

ב-17 ביולי 2021, הוא הוציא, בשיתוף פעולה עם ג'וליה מייקלס, בקי ג'י ודי ג'ניוס , את הסינגל "Only One".

## דיסקוגרפיה
### מיקסטייפים
* 2018: *Ave María*
* 2020: *Trapicheo*

## קישורים חיצוניים

* 

## הערות שוליים

קטגוריה:זמרים ארגנטינאים
קטגוריה:ראפרים ארגנטינאים
קטגוריה:ארגנטינאים שנולדו ב-2000
מבצרי הגבעות בראג'סטאן

**מבצרי הגבעות בראג'סטאן** (בהינדי: **राजस्थान के पहाड़ी दुर्ग**) הם שישה מבצרים, מתוך מעל ל-150 מבצרים על הגבעות והשטח ההררי של ראג'סטאן בצפון-מערב הודו, שהוכרזו ב-2013 אתר מורשת עולמית של אונסק"ו. "מבצרי הגבעות בראג'סטאן" הוצעו לאונסק"ו כמועמדות לאתר מורשת עולמית סדרתי הכולל חמישה מבצרים ראג'פוטיים ב שנבנו ושופרו בין המאה ה-5 ל על ידי כמה מלכים ראג'פוטיים בממלכות שונות. 

אונסק"ו הגדיל את האתר לשישה מבצרים. הם כוללים את:
# מבצר צ'יטורגר
# מבצר קומבלגר
# מבצר רנתמבור
# מבצר גאגרון
# מבצר אמבר
# מבצר ג'איסלמר
בחלק ממבצרים אלו יש חומה הגנתית באורך של עד 20 קילומטרים, עדיין שורדים בהם מרכזים עירוניים ועדיין בשימוש בהם מתקנים לאגירת מים.

## תהליך בחירת המבצרים
סדרת המבצרים הייתה אמורה להיבחר כאתר מורשת עולמית של אונסק"ו כדי להדגיש את התרבות והאדריכלות של מבצרי ראג'פוטים על ראשי הגבעות.

מדינת ראג'סטאן הציגה סקירה כללית של התהליך לבחירת הרכיבים לסדרת מבצרי הגבעות והקריטריונים שנבחרו. הקריטריונים שנקבעו בתהליך הבחירה הותאמו לארבעת הפרמטרים הבאים: המבצרים מותאמים לגאוגרפיה של הגבעות, הביצורים היו מרכזי כוח, הם כללו שטחים קדושים, והמבצר תוכנן יחד עם הקמה של יישובים עירוניים.

הראג'פוטים הקפידו לדבוק בטקסטים אדריכליים שקטלגו טיפוסים שונים של ביצורים על סמך הגאוגרפיה שלהם. התיעודים הספרותיים המוקדמים ביותר הבדילו בין ארבעה סוגי מבצרים; מבצרים על ראש גבעה, מבצרי מים, מבצרי יער ומבצרי מדבר. סדרה זו של אתרי מורשת עולמית נוצרה אך ורק למבצרי הגבעות של ראג'סטאן. החלטה זו החריגה מבצרים רבים על בסיס טיפוס המבצר, כגון  שהוא מבצר קרקע. יתר על כן, מבצרים שלא נועדו להתיישבות עירונית לא נכללו. מבצר מהראנגר, אף על פי שהיא ממוקם בראש גבעה, הוא מבצר מבוצר עבור חצר המלוכה שלא כלל יישוב עירוני לאזרחים.

רשימה ראשונית של מבצרים של ראג'סטאן נוצרה על בסיס כל המבצרים שתועדו על ידי הסקר הארכאולוגי של הודו. מתוך מאות הביצורים נבחנו לעומק 54 מבצרים, שכן הם חלקו מאפיינים אינטגרליים של האדריכלות הצבאית של הראג'פוטים. מדינת ראג'סטאן הסבירה כיצד מתוך רשימה ראשונית זה נבחרה קבוצה קטנה יותר המורכבת מ-24 מהמצודות המשמעותיות ביותר של ראג'סטאן, אשר כולן חלקו היבטים מרכזיים של ביצורי הראג'פוטים. מספר זה צומצם במהרה ל-13. מרשימה זו נבחרו בתחילה חמישה מבצרים, כולם ממוקמים ברכס אראוואלי, והיו שייכים לחמולות שונות. המבצר השישי, ג'איסלמר, נוסף מאוחר יותר לסדרה.

## גלריה


Amber Palace Jaipur Pano.JPG|מבט על מבצר אמבר מעבר לכביש
Jaisalmer_forteresse.jpg|מבצר ג'איסלמר
N-RJ-87_Fort_including_Ancient_Temples_Jaisalmer_SolReyes20100917_332.JPG|מקדש ג'ייני בתוך מבצר ג'איסלמר
Amer_Fort_Entrance.jpg|כניסת גנש פול, מבצר אמבר
Sheesh_Mahal,_Amer_Fort.jpg|שיש מאהל, מבצר אמבר
Amber Fort (आमेर का किला ).jpg|מבצר אמבר
Walls of Kumbhalgarh.jpg|מבצר קומבלגר
Jaisalmer Fort.jpg|מבצר ג'איסלמר
Aerial view of Kumbhalgarh.jpg|צילום אוויר של מבצר קומבלגר
Temple in Kumbalgarh fortress 01.JPG|מקדש ג'ייני במבצר קומבלגר
Looking down on Ranthambore Fort.jpg|מבצר רנתמבור
Ranthambore Fort Jain Temple.jpg|מקדש ג'ייני במבצר רנתמבור
Gagron fort 2nd view.jpg|מבצר גאגרון
Chittorgarh fort.JPG|מבצר צ'יטורגר
Temple_de_Shanthinath.jpg|קירטי סטמב במבצר צ'יטורגר
Kirti stambha.jpg|קירטי סטמב במבצר צ'יטורגר
Victory tower.jpg|ויג'אי סטמב במבצר צ'יטורגר

## קישורים חיצוניים

* The Hill Forts of Rajasthan

## הערות שוליים

קטגוריה:מבצרי גבעה
קטגוריה:ראג'סטאן
Last Hurrah

"**Last Hurrah**" (בעברית: "**הֵידָד אחרון**") הוא שיר שהוקלט על ידי הזמרת-יוצרת האמריקאית ביבי רקסה. השיר יצא לאור ב-15 בפברואר 2019, על ידי חברת התקליטים וורנר רקורדס, כסינגל שלא מתוך אלבום. השיר עקב לצאת שני הלהיטים של רקסה, "I'm a Mess" (2018) ו-"Say My Name" (2019), שיצאו בסמוך לצאתו.

השיר הגיע למקום ה-98 במצעד הבילבורד הוט 100.

## רקע וכתיבה
רקסה חשפה את עטיפת הסינגל ותאריך היציאה שלו ברשתות החברתיות ב-7 בפברואר 2019, לאחר שפרסמה פוסטים עם המילה "LH" (קיצור של שם השיר) במשך תקופה מסוימת. עטיפת הסינגל מציגה את רקסה, בתמונת תקריב ובאור אדום, כשלראשה כתר עשוי קוצים. היא ביצעה אותו ב-*Live with Kelly and Ryan* ב-25 בפברואר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-185 מיליון השמעות.

## ביקורת
מייק ואס מ-*[[Idolator]]* כינה את השיר כ"קליט" והוסיף ש"כל מי שיש לו רצף או כישרון להרס עצמי ויכול לקבל החלטות רעות, ירגיש כל מילה בשיר".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:וידאו קליפים שבוימו על ידי ג'וזף קאהן
קטגוריה:סינגלים בהוצאת וורנר רקורדס
I Can't Stop Drinking About You

"**I Can't Stop Drinking About You**" (בעברית: **אני לא יכולה להפסיק לשתות [במחשבה] עליך**) הוא שיר שהוקלט על ידי הזמרת-יוצרת האמריקאית ביבי רקסה, מתוך מיני-אלבום הבכורה שלה, *[[I Don't Wanna Grow Up]]*. השיר יצא לאור ב-21 באפריל 2014, על ידי חברת התקליטים האחים וורנר, כסינגל המוביל מתוך המיני-אלבום.

השיר הגיע למקום ה-15 במצעד השירים מתחת להוט 100.

## רקע וכתיבה
השיר נכתב על ידי ביבי רקסה לאחר פרידה שהסתיימה בצורה לא טובה. רקסה אמרה במהלך ריאיון למגזין *Nylon*, "נפלתי בקסמיו של הבחור הזה שאמר לי שהוא מאוהב בי. עם זאת, הוא אמר לי שהוא לא יכול להיות איתי כי הוא עדיין מאוהב בבת זוגו לשעבר. שפכתי את אשר על הלב שלי, והוא עדיין בחר בה. זה הרג אותי!".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.

## וידאו קליפ
הווידאו קליפ הרשמי של השיר פורסם ב-12 באוגוסט 2014, כמה חודשים לאחר צאתו של השיר כסינגל. הוא בוים על ידי מייקל מיהאיל. רקסה הצהירה כי הקליפ נוצר בהשראת הסרטים "נערה בהפרעה" (1999) ו"מלנכוליה" (2011). היא המשיכה ואמרה שהיא "רצתה שהשיר יהיה תמונת מצב של איך מישהו מרגיש באותו הרגע בדיוק של פרידה".

נכון לספטמבר 2021, מונה הצפיות של הקליפ עומד על למעלה מ-23 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלי בכורה מ-2014
קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים על אלכוהול
קטגוריה:סינגלים בהוצאת וורנר רקורדס
Lie to Me (שיר של 5 Seconds of Summer)

"**Lie to Me**" הוא סינגל של להקת הפופ רוק האוסטרלית, . הסינגל, שיצא ב-15 ביוני 2018, נמצא באלבום האולפן השלישי של הלהקה, *[[Youngblood (אלבום)|Youngblood]]*. גרסה זו הושמעה למעלה מ-106 מיליון פעמים בספוטיפיי.

גרסה מחודשת של השיר, בשיתוף פעולה עם הזמרת-יוצרת האמריקאית ג'וליה מייקלס, יצאה ב-21 בדצמבר 2018. גרסה זו הושמעה למעלה מ-208 מיליון פעמים בספוטיפיי.

גרסה אקוסטית של השיר יצאה ב-1 בפברואר 2019. גרסה זו הושמעה למעלה מ-9 מיליון פעמים בספוטיפיי.

## ביקורת
ברוק בזג'רוביץ', מבילבורד, אמר כי: "בגרסה החדשה של 'Lie to Me' יש שירה רכה של מייקלס, שמשנה את הנרטיב. בעוד שבמילים המקוריות, החבר'ה נשמעו אבודים מאהבה לא חזקה, המילים בביצוע האחרון מתאימות לשני הצדדים של מערכת היחסים."

דניאל קרפס, מרולינג סטון, הגדיר את הגרסה האקוסטית כ-"צילום מואט בהנחיית פסנתר" ותיאר את הקליפ הנלווה כציורי.

## וידאו קליפ
הווידאו קליפ של השיר, שבוים על ידי ברנדן ווהאן, יצא ב-19 בינואר 2019. נכון לספטמבר 2021, הווידאו קליפ נצפה למעלה מ-31 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 5 Seconds of Summer
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי ג'וליה מייקלס
קטגוריה:סינגלים בהוצאת קפיטול רקורדס
קטגוריה:שירי פופ רוק
עונת 2008/2009 בליגת העל ההולנדית

ממוזער|טקסט=תצלום של חגיגות שחקני קבוצת הכדורגל א.ז. אלקמאר, אלופת עונת 2008/2009, העונה ה-53 של ליגת העל ההולנדית בכדורגל|תצלום של חגיגות שחקני קבוצת הכדורגל א.ז. אלקמאר, אלופת עונת 2008/2009, העונה ה-53 של ליגת העל ההולנדית בכדורגל
**עונת 2008/2009** הייתה העונה ה-53 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה א.ז. אלקמאר באליפות הליגה. פולנדם ודה חראפסחאפ ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דן האג ופולנדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משלושה משחקים כנגד הקבוצות שהעפילו מטורניר הפלייאוף בליגת המשנה.
#### תחרויות אירופיות
*הקבוצה שסיימה במקום ה-1 העפילה לשלב הבתים של ליגת האלופות.
*הקבוצה שסיימה במקום ה-2 העפילה לשלב המוקדמות השלישי בליגת האלופות.
*הקבוצה שסיימה במקום ה-3 ומחזיקת הגביע העפילו לסיבוב הפלייאוף של הליגה האירופית.
*הקבוצה שסיימה במקום ה-4 העפילה לשלב המוקדמות השלישי של הליגה האירופית.
*הקבוצות שסיימו במקומות 6–9 התמודדו על כרטיס בודד לשלב המוקדמות השני של הליגה האירופית.

### טבלת הליגה

### פלייאוף הירידה
אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-3 משחקים.

### פלייאוף על הכרטיס לסיבוב המוקדמות השני של הליגה האירופית

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-2008
קטגוריה:תחרויות כדורגל ב-2009
I'm Gonna Show You Crazy

"**I'm Gonna Show You Crazy**" (בעברית: "**אני הולך להראות לך [מה זה] משוגעת**") הוא שיר שהוקלט על ידי הזמרת-יוצרת האמריקאית, ביבי רקסה, מתוך מיני-אלבום הבכורה שלה, *[[I Don't Wanna Grow Up]]*. השיר יצא לאור ב-19 בדצמבר 2014, על ידי חברת התקליטים האחים וורנר, כסינגל השני מתוך המיני-אלבום.

השיר הגיע למקום ה-17 במצעד הסינגלים הנורווגי.

## רקע וכתיבה
בעקבות השתתפותה של רקסה באלבומים של פיטבול (*Globalization*) ודייוויד גטה (*Listen*), הוחלט כי את סינגל הבכורה שלה, "I Can't Stop Drinking About You", תוציא בתחילת 2014. ב-8 בדצמבר הוציאה רקסה גרסת דמו של שיר בשם "Cry Wolf", ובהמשך, הופץ השיר "I'm Gonna Show You Crazy".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-145 מיליון השמעות.

## וידאו קליפ
הווידאו קליפ האקוסטי של "I'm Gonna Show You Crazy" יצא לאור ב-25 בפברואר 2015. הקליפ הראשי של השיר יצא לאור ב-21 באפריל 2015 וביימה אותו האנה לוקס דייוויס. הוא זכה להצלחה רבה כאשר צבר למעלה מ-70 מיליון צפיות והיה לאחד מהקליפים הנצפים ביותר של רקסה באותה העת.

נכון לספטמבר 2021, מונה הצפיות של הקליפ האקוסטי עומד על למעלה מ-1.5 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירי דאנס-פופ
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים בהוצאת וורנר רקורדס
בטינו ריקאסולי

**בטינו ריקאסולי** (באיטלקית: **Bettino Ricasoli**; 9 במרץ 1809 – 23 באוקטובר 1880), רוזן ברוליו הראשון וברון ריקאסולי השני היה מדינאי ופוליטיקאי איטלקי שהיה מעורב באיחוד איטליה וכיהן בתור ראש ממשלת איטליה ה-2 וה-7. ירש את קמילו בנסו די קאבור בראשות הממשלה ב-1861.

## ביוגרפיה
בטינו ריקאסולי נולד בפירנצה, הקיסרות הצרפתית הראשונה, ב-19 במרץ 1809, למשפחת אצולה אמידה. בגיל שמונה עשרה התייתם מהוריו, והיה נתון למספר שנים לאפוטרופוסות של פרדיננד השלישי, הדוכס הגדול של טוסקנה. בשנת 1847 ייסד את כתב העת *"לה פטריה"* (האומה), ופנה ללאופולד השני, הדוכס הגדול של טוסקנה במנשר המציע "תרופות לקשיי המדינה". בשנת 1848 נבחר לגונפאלונייר של פירנצה (Gonfaloniere) משרה ציבורית יוקרתית שהנושא בה היה מעורב במנהל העיר, אך התפטר מתוקף הנטיות האנטי-ליברליות של הדוכס הגדול. כשר הפנים של דוכסות טוסקנה הגדולה בשנת 1859 הוא קידם את הליך איחוד טוסקנה עם ממלכת סרדיניה (חלק מתוך איחוד איטליה), שהתקיים במהלך 12 במרץ 1860. נבחר לסגן ראש ממשלת איטליה בשנת 1861, ובתוך 10 שבועות הוא ירש את קמילו בנסו די קאבור בראשות הממשלה תחת ויטוריו אמנואלה השני, מלך איטליה.

כראש ממשלה הוא קבע רפורמה מנהלית בשורות המתנדבים לצבאו של ג'וזפה גריבלדי וארגן אותם לכדי צבא סדיר, ביטל את צו הגלות נגד ג'וזפה מציני וניסה להתפייס עם מדינת האפיפיור; אך מאמציו הפכו לבלתי יעילים על ידי אי הכרתו של האפיפיור פיוס התשיעי בריבונות של ממלכת איטליה. תוך זלזול בתככים הפוליטיים של יריביו מהאופוזיציה, מצא עצמו חייב בשנת 1862 להתפטר מתפקידו בהצבעת אי-אמון, אך חזר לשלטון בשנת 1866. בהזדמנות זו סירב להצעתו של נפוליאון השלישי להעניק את ממלכת לומברדיה-ונציה לאיטליה, בתנאי שאיטליה תנטוש את הברית שלה עם ממלכת פרוסיה. עם עזיבת הכוחות הצרפתים את רומא בסוף 1866 הוא שוב ניסה לפייס את הוותיקן עם ועידה, שבמהלכה הציע כי איטליה תחזיר לכנסייה את רכוש המסדרים הדתיים המדוכאים בתמורה לתשלום הדרגתי של 24,000,000 ליש"ט. על מנת להרגיע את הוותיקן הוא העלה את התשלומים שנדרשו מבישופים שלא הוכרו בידי הכנסייה עבור הממשלה האיטלקית. הוותיקן קיבל את הצעתו, אך הלשכה האיטלקית הוכיחה את עצמה כעקשנית, ועל אף שפורקה על ידי ריקאסולי, שבה עוינת יותר מבעבר דרך התמיכה בה מתוך הפרלמנט האיטלקי. מבלי לחכות להצעת אי-אמון, התפטר ריקאסולי מתפקידו ומאז למעשה נעלם מהחיים הפוליטיים, כשהוא הוסיף לדבר בלשכת בית הנבחרים רק במקרים נדירים מאוחר יותר.

הוא נפטר בברוגליו, איפה שהייתה ממוקמת אחוזתו, ב-23 באוקטובר 1880. חייו הפרטיים והקריירה הציבורית שלו התאפיינו בתדמית של יושרה פוליטית, ובצניעות פרטית שהקנתה לו את הכינוי של "ברון הברזל" (il Barone di ferro). הוא זכה לתמיכה במגוון מגזינים באיטליה (לדוגמה: הפיסקייטו). למרות כישלון התוכנית שלו להשגת פשרה עם הכנסייה, הוא נשאר דמות בולטת באיחוד איטליה.

## קישורים חיצוניים

* 
* בטינו ריקאסולי, באתר Geni 

קטגוריה:פוליטיקאים איטלקים
קטגוריה:ראשי ממשלת איטליה
קטגוריה:ממלכת איטליה
קטגוריה:איטלקים שנולדו ב-1809
קטגוריה:נפטרים ב-1890
Harder (שיר של ג'קס ג'ונס וביבי רקסה)

"**Harder**" הוא סינגל של המפיק המוזיקלי והדי ג'יי הבריטי, ג'קס ג'ונס, בשיתוף פעולה עם הזמרת-יוצרת האמריקאית, ביבי רקסה. השיר שיצא, על ידי פולידור רקורדס, ב-12 ביולי 2019, נמצא במיני-אלבום הבכורה של ג'ונס, *Snacks*. זהו הסינגל התשיעי מתוך המיני-אלבום וזאת, בנוסף לכך שהוא נכלל גם ב-**.

הווידאו קליפ של השיר יצא לאור ב-31 ביולי 2019. השיר נשלח לרדיו להיטים עכשוויים ב-13 באוגוסט 2019.

## רקע וכתיבה
השיר נכתב על ידי ג'קס ג'ונס, קמיל פרסל, סטיב מק וביבי רקסה והופק על ידי ג'קס ג'ונס וסטיב מק גם כן. ג'ונס שיתף קטע מהשיר ב-9 ביולי 2019, ושאל את המעריצים שלו מי הם חושבים שהוא שר עליו. למחרת, בפוסט שפרסם ברשתות החברתיות, הודיע ג'ונס כי הזמרת-יוצרת האמריקאית ביבי רקסה תשתתף בשיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-185 מיליון השמעות.

## ביקורת
ג'ייסון ליפשוטז מבילבורד כינה את "Harder" כ"יצירת דאנס-פופ" והוסיף שמדובר ב"קרן שמש מהירה, שממשיכה לסלול לרקסה את הדרך הבטוחה".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'קס ג'ונס
קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:שירי אלקטרופופ
קטגוריה:סינגלים בהוצאת קולומביה רקורדס
Gone (שיר של ביבי רקסה)

"**Gone**" (בעברית: '"*אָבוּד*'") הוא שיר שהוקלט על ידי הזמרת-יוצרת האמריקאית ביבי רקסה. השיר יצא לאור ב-19 בדצמבר 2014, על ידי חברת התקליטים האחים וורנר, כסינגל שלא מתוך אלבום, באותו היום בו הוציאה את הסינגל "I'm Gonna Show You Crazy", כסינגל השני מתוך מיני-אלבום הבכורה שלה, *[[I Don't Wanna Grow Up]]*.

השיר הגיע למקום ה-87 במצעד הסינגלים האוסטרלי.

## רקע וכתיבה
בעקבות השתתפותה של רקסה באלבומים של פיטבול (*Globalization*) ודייוויד גטה (*Listen*), הוחלט כי את סינגל הבכורה שלה, "I Can't Stop Drinking About You", תוציא בתחילת 2014. ב-8 בדצמבר הוציאה רקסה גרסת דמו של שיר בשם "Cry Wolf", ובהמשך, הופץ השיר "I'm Gonna Show You Crazy" באותו היום עם "Gone".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.

## ביקורת
לואיס גונזלס מ-*Album Confessions* טען שהשיר "מצליח לספר את סיפרה של רקסה, אשר מנסה לתאר אהבה אבודה שהתפרקה ואת כאב הלב הכרוך בכך. שילוב מנגינת הפסנתר וכלי המיתר בשיר בהחלט תורמים להבנת המשמעות שלו ומוכיחים כי הוא ראוי לספוג שבחים ביקורתיים מטעם מבקרי המוזיקה השונים".

קליפ המילים של השיר שפורסם בדצמבר 2014 צבר למעלה מ-3 מיליון צפיות ביוטיוב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים על כאב לב
קטגוריה:סינגלים בהוצאת וורנר רקורדס
דרין לאהוד

**דרין מקיי לאהוד** (באנגלית: **Darin McKay LaHood**; נולד ב-5 ביולי 1968) הוא פוליטיקאי ומשפטן אמריקאי, המכהן כחבר בית הנבחרים של ארצות הברית מטעם מחוז הקונגרס ה-16 של מדינת אילינוי, מאז 2015. בשנים 2023-2015 ייצג את מחוז הקונגרס ה-18. לאהוד, חבר המפלגה הרפובליקנית, כיהן טרם היבחרו אל הקונגרס של ארצות הברית כחבר הסנאט של אילינוי מטעם מחוז הבחירה ה-37 בשנים 2011–2015. הוא נבחר לקונגרס בבחירות מיוחדות עקב התפטרותו של ארון שוק. אביו הוא ריי להוד, לשעבר מזכיר התחבורה של ארצות הברית בממשל הנשיא ברק אובמה; בעוד אביו נחשב לרפובליקני מתון, דרין נחשב לשמרן יותר.

## ביוגרפיה
לאהוד נולד בפאוריה שבאילינוי, בנם של קת'י (דאנק) וריי להוד, הבכור מבין ארבעה אחים. הוא למד ב"אקדמיית גבירתנו/מכון ספאלדינג" שבפאוריה. את לימודיו הגבוהים השלים במכללת לוראס שבאיווה וקיבל תואר שני במשפטים מבית הספר למשפטים ע"ש ג'ון מרשל השייך לאוניברסיטת אילינוי בשיקגו. אביו, שכיהן כמזכיר התחבורה של ארצות הברית בממשל הנשיא ברק אובמה, ממוצא לבנוני וגרמני. לאהוד היה תובע פלילי במשרד פרקליטות מחוז טייזוול ובפרקליטות הפדרלית של ארצות הברית במחוז נבדה שבלאס וגאס. מששב לפאוריה ב-2005 החל לאהוד לעסוק בעריכת דין פרטית.

בשנת 2008 התמודד לאהוד לתפקיד התובע המחוזי בפאוריה, אך הפסיד לקווין ליונס המכהן אחרי שגרף 36,449 קולות לעומת 43,208 הקולות שגרף ליונס. במרוצת השנים הוסיף להיות מעורב מספר מסעי בחירות של מועמדי המפלגה הרפובליקנית, כולל מסע הבחירות של ביל בריידי לתפקיד מושל אילינוי ב-2010 ומסע הבחירות של דן רת'רפורד לגזבר מדינת אילינוי. ב-27 בפברואר 2011 מונה לאהוד לחבר בסנאט של אילינוי. הוא הושבע לתפקידו ב-1 במרץ, יממה לאחר פרישתו של דייל ריזינגר מהסנאט המדינתי. אחרי מינויו לתפקיד הכריז לאהוד כי יתמודד לתקופת כהונה מלאה בבחירות 2012, בה זכה לאחר שהתמודד ללא התנגדות.

ב-7 ביולי 2015, לאהוד ניצח את מייק פלין ביחס של 28%–69% בבחירות המקדימות של המפלגה הרפובליקנית ובעקבות זאת היה למועמד המפלגה בבחירות המיוחדות אל בית הנבחרים של ארצות הברית במחוז הקונגרס ה-18 של אילינוי, לאחר שנציג המחוז המכהן ארון שוק פרש מהקונגרס. לאהוד ניצב בפני מועמד המפלגה הדמוקרטית רוב מלון בבחירות הכלליות המיוחדות ב-10 בספטמבר, וניצח אותו בקלות עם אחוז גדול מהקולות. ג'ון ביינר, יושב ראש בית הנבחרים של ארצות הברית, השביע אותו לתפקיד ב-17 בספטמבר 2015.

לאחר תוצאות מפקד האוכלוסין של ארצות הברית שנערך במהלך 2020, בוטל מחוז הקונגרס ה-18 של אילינוי. לפיכך יחדל המחוז מלהתקיים בבחירות 2022, ועתידו של לאהוד לוט בערפל.

## קישורים חיצוניים

* 

* אתר האינטרנט האישי של לאהוד 
* 

## הערות שוליים

קטגוריה:אמריקאים ילידי אילינוי
קטגוריה:פאוריה (אילינוי): אישים
קטגוריה:אמריקאים ממוצא לבנוני
קטגוריה:אמריקאים ממוצא גרמני
קטגוריה:תובעים אמריקאים
קטגוריה:חברי האספה הכללית של אילינוי
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי מכללת לוראס
קטגוריה:בוגרי אוניברסיטת אילינוי בשיקגו
קטגוריה:אמריקאים שנולדו ב-1968
Back to You (שיר של לואי טומלינסון)

"**Back to You**" (בעברית: **בחזרה אליך**) הוא סינגל של הזמר-יוצר האנגלי, לואי טומלינסון, בשיתוף פעולה עם הזמרת-יוצרת האמריקאית, ביבי רקסה, והדי ג'יי והמפיק המוזיקלי האנגלי, דיגיטל פארם אנימלס. הסינגל, שיצא ב-21 ביולי 2017, נכתב על ידי טומלינסון, דיגיטל פארם אנימלס, פבלו באומן, ריצ'רד בורדמן ושרה בלאנשארד, והופק על ידי דיגיטל פארם אנימלס וטומי דנברס. נכון לספטמבר 2021, הסינגל הושמע למעלה מ-500 מיליון פעמים בספוטיפיי.

## וידאו קליפ
הווידאו קליפ של השיר צולם בעיר הולדתו של טומלינסון, דונקסטר , אנגליה במאי 2017. הווידאו קליפ עצמו יצא ב-21 ביולי 2017. נכון לספטמבר 2021, הווידאו קליפ נצפה למעלה מ-458 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי דיגיטל פארם אנימלס
קטגוריה:שירים שנכתבו על ידי לואי טומלינסון
קטגוריה:שירים שנכתבו על ידי פבלו באומן
קטגוריה:שירים שנכתבו על ידי ריצ'רד בורדמן
קטגוריה:בלדות פופ
טיבאדר וולפנר

הברון מאויפשט **טיבאדר** **וולפנר** (בהונגרית: **Wolfner Tivadar**; אויפשט, 18 ביוני 1864 – באדן ביי וין, 16 במאי 1929) היה תעשיין יהודי הונגרי, בעלים משותף של בית החרושת דיולה וולפנר ושות' באויפשט, חבר האספה הלאומית, קפטן הוסארים, אחיו של התעשיין דיולה וולפנר (1868–1944).

## קורות חיים
טיבאדר וולפנר נולד במשפחה יהודית כבנם של לאיוש וולפנר (1827–1912) ושל קרולינה ביימל (1834–1891). הוא סיים את לימודיו בתיכון בבודפשט. לאחר שסיים את אוניברסיטת בודפשט לטכנולוגיה ולכלכלה התמחה בתעשיית העור בחברת אביו ודודו, דיולה וולפנר ושות' במפעל העור באויפשט, הוא השלים את ידיעותיו בנסיעות לימודים לחו"ל. וולפנר העלה את מפעל העור של אויפשט לרמה מודרנית. וולפנר היה חבר מייסד וחבר דירקטוריון באיגוד התעשיינים הלאומי ההונגרי, חבר מוביל בלשכת המסחר והתעשייה של בודפשט ומפתח המוזיאון הטכנולוגי. בשנת 1922 ייסד את חברת המניות המשותפות למכרות של הרי הבקון, היה חבר מועצת העיר אויפשט ואחר כך חבר מועצת העיר בודפשט וכן חבר בהנהלת האגודה הספרותית היהודית-הונגרית. בשנת 1896 נבחר כחבר פרלמנט במחוז גדלה מטעם המפלגה הליברלית. הוא היה חבר בית הנבחרים במשך שתי קדנציות והשתייך לסביבתו הקרובה של הרוזן אישטוואן טיסה (ראש ממשלת הונגריה פעמיים). וולפנר השתתף בהקמת החוג החברתי אישטוואן טיסה. בשנת 1899 נבחר לנשיא האיגוד הלאומי של תעשייני העור ההונגרים. בשנת 1914 לאזרח כבוד של אויפשט. בשנת 1918 העניק מלך הונגריה תואר ברון לטיבאדר וולפנר. הוא לקה בהתקף לב שנה וחצי לפני מותו והועבר לבית מרפא בעצת רופאיו. טופל תחילה בקלטנלויטגבן (Kaltenleutgeben) באוסטריה ולאחר מכן עבר לבאדן בתחילת 1929, שם נפטר.

וולפנר הובא למנוחות בקבר המשפחתי בבית הקברות היהודי ברחוב שלגוטאריאני.

## משפחתו
אשתו הייתה מריה גיטה הרצפלדר (1872–1940), בתם של איזידור הרצפלדר, עצמאי, ושל אמה שטיינר, והם נישאו ב-15 ביוני 1893 בבודפשט.

ילדיהם:
* יאנוש וולפנר (1894–?)
* ורוניקה הארייט וולפנר (1896–?). בעלה היה הברון אנדור דירסטיאי (1887–?)
* לילי אנדראה וולפנר (1897–?). בעלה היה יוז'ף הלמי (1890–1941) בעל אחוזות.
* אנדראש וולפנר (1898–1945)

## פרסים והוקרה
* אזרח כבוד של העיר אויפסש (1914)
* הצלב האמצעי של מסדר פרנץ יוזף עם כוכב

## לקריאה נוספת
* (נתוניו במאגר מוזיאון הספרותי פטפי) Adatai a Petőfi Irodalmi Múzeum katalógusában
* Gudenus János József: *A magyarországi főnemesség XX. századi genealógiája I–V.*, Natura–Tellér Kft.–Heraldika, Budapest, 1990–1999
* *Magyar életrajzi lexikon II. (L–Z).* Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
* לקסיקון יהודי הונגרי. 1929.עורך פטר אויווארי. טיבאדר וולפנר
* הברון טיוודאר וולפנר (1 ביוני 1929) התעשייה ההונגרית, שנתון 20 - סקירת דיני תעשייה (כרך 23, מספר 6)

## הערות שוליים

קטגוריה:פוליטיקאים יהודים הונגרים
קטגוריה:תעשיינים יהודים הונגרים
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:ברונים יהודים-הונגרים
קטגוריה:אצולה יהודית הונגרית
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:חברי מסדר פרנץ יוזף
קטגוריה:אישים הקבורים בבית הקברות היהודי ברחוב שלגוטאריאני
קטגוריה:הונגרים שנולדו ב-1869
קטגוריה:הונגרים שנפטרו ב-1929
That's How You Know

"**That's How You Know**" (בעברית: "**כך אתה יודע**") הוא שיר שהוקלט על ידי הצמד הנורווגי ניקו & וינז, ביחד עם הראפר האמריקאי קיד אינק והזמרת-יוצרת האמריקאית ביבי רקסה, מתוך האלבום, *Cornerstone*. השיר יצא לאור ב-17 ביולי 2015, על ידי חברת התקליטים האחים וורנר, כסינגל מתוך האלבום. במקור, הופץ השיר ללא אינק ורקסה.

השיר הגיע למקום ה-33 במצעד השירים הקצביים.

## הצלחה מסחרית
השיר נכתב על ידי ג'וליה מייקלס, וינסנט דרי, בריאן קולינס וניקולאי סרבה והופק על ידי וורן "אואק" פלדר. הקליפ הרשמי של השיר הופץ ב-1 בספטמבר 2015 באורך כולל של 4 דקות ו-4 שניות. את הקליפ ביימו אר ג'יי קולינס ופסקאל גוטיירז. הקליפ כולל מסיבת בית, בה כל ארבעת האמנים שרים תוך שישנם רקדנים ליווי מסביבם.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-150 מיליון השמעות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלים מ-2015
קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירי פולק-פופ
קטגוריה:סינגלים בהוצאת וורנר רקורדס
טרם מופי

**טרמאס "טרם" איגובור מופי** (באנגלית: **Teremas "Terem" Igobor Moffi**; נולד ב-25 במאי 1999 בקלאבר שבניגריה) הוא כדורגלן ניגרי המשחק בעמדת החלוץ בפורטו מליגת העל הפורטוגלית בהשאלה מניס ובנבחרת ניגריה.

## קריירת מועדונים
### תחילת הקריירה
מופי החל את הקריירה המקצוענית שלו בז'לגיריס קובנה מליגת העל הליטאית. הוא ערך שמונה הופעות ליגה במדי המועדון, בהן הבקיע שער אחד, ולאחר מכן עבר לריטראי, גם היא מליגת העל הליטאית, וערך במדיה 29 הופעות ליגה, בהן הבקיע 20 שערים.

### קורטרייק
בחודש ינואר 2020 חתם מופי בקורטרייק מליגת העל הבלגית. ב-18 בינואר 2020 הוא ערך את הופעת הבכורה שלו במועדון, בהפסד 0–2 לסינט טראודן במסגרת המחזור ה-22 בליגה לעונת . ב-26 בינואר הבקיע את שער הבכורה שלו במועדון, בתיקו 2–2 נגד קלאב ברוז' במסגרת המחזור ה-23 בליגה. בסך הכל ערך מופי תשע הופעות ליגה במדי המועדון, בהן הבקיע חמישה שערים.

### לוריאן
ב-1 באוקטובר 2020 חתם מופי בלוריאן מליגת העל הצרפתית. ב-17 באוקטובר הוא ערך את הופעת הבכורה שלו במועדון, בניצחון 3–1 על סטאד ריימס במסגרת המחזור השביעי בליגה לעונת 2020/2021. בעונתו הראשונה במועדון ערך מופי 32 הופעות ליגה, בהן הבקיע 14 שערים.

### ניס
ב-31 בינואר 2023 הושאל מופי לניס עד לתום העונה עם סעיף חובת רכישה.  ב-5 בפברואר ערך את הופעת הבכורה שלו בניס בניצחון 3–1 על מרסיי במסגרת הליגה, ב-26 בפברואר כבש את שער הבכורה שלו בניס ואף השלים צמד בניצחון 3–0 על מונקו ואת עונת הבכורה שלו במועדון הוא סיים 9 שערים ב-20 הופעות בכל המסגרות. כשבסיום העונה השלימה ניס את רכישתו מלוריאן. את עונת 2023/2024 סיים מופי כמלך השערים של ניס כשכבש 11 שערים ב-32 הופעות בכל המסגרות. ביולי 2024 בהכנה לעונת 2024/2025 נפצע מופי, והחמיץ את רוב העונה, כאשר חזר למגרשים רק לקראת סוף מרץ 2025.

#### השאלה לפורטו
ב-30 בינואר 2026 הושאל מופי לפורטו מליגת העל הפורטוגלית עד לסיום העונה. 

## קריירה בינלאומית
ב-4 ביוני 2021 ערך מופי את הופעת הבכורה שלו בנבחרת ניגריה, בהפסד 0–1 לנבחרת קמרון במשחק ידידות. ב-13 ביוני 2022 הבקיע את שערי הבכורה שלו בנבחרת, צמד השערים בניצחון 10–0 על נבחרת סאו טומה ופרינסיפה במסגרת מוקדמות גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני ז'לגיריס קובנה
קטגוריה:כדורגלני טרקאי
קטגוריה:כדורגלני קורטרייק
קטגוריה:כדורגלני לוריאן
קטגוריה:כדורגלני ניס
קטגוריה:כדורגלני פורטו
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2023
קטגוריה:ספורטאים זרים בליטא
קטגוריה:ספורטאים ניגרים בבלגיה
קטגוריה:ספורטאים ניגרים בצרפת
קטגוריה:ניגרים שנולדו ב-1999
The Way I Are (Dance with Somebody)

"**The Way I Are (Dance with Somebody)**" הוא סינגל של הזמרת-יוצרת האמריקאית, ביבי רקסה, בשיתוף פעולה עם הראפר האמריקאי, ליל ויין, מתוך המיני-אלבום השלישי שלה, *[[All Your Fault: Pt. 2]]*. הסינגל יצא, על ידי וורנר רקורדס, ב-19 במאי 2017, והודלף שבוע לפני צאתו, אם כי נמחק זמן קצר לאחר מכן. הוא נשלח לרדיו פופ ב-6 ביוני 2017.

השיר מופיע במשחק הריקודים, *[[Just Dance 2018]]*.

השיר דוגם מהסינגל "" של ויטני יוסטון.

## ביקורית
מייק ואס, מ-*[[Idolator]]*, נתן לשיר ביקורת חיובית, וכינה אותו כ"הקלה מיידית ומתוקה מהזרם האינסופי של שירי הפופ השמאלי-מרכזי ברדיו".

## וידאו קליפ
הווידאו קליפ, שביום על ידי דיירקטור X, יצא ב-1 ביוני 2017. נכון לספטמבר 2021, הווידאו קליפ נצפה למעלה מ-205 מיליון פעמים ביוטיוב.

## הופעות חיות
הצמד ביצע יחד את הסינגל לראשונה ב-**. מאוחר יותר, ביצעה רקסה גרסת סולו משלה בתוכנית הטלוויזיה, "בוקר טוב אמריקה", במסגרת סיבוב הופעות שקיימה.

## מיקומי שיא

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי ג'ואל ליטל
קטגוריה:שירים שנכתבו על ידי יעקב כשר
קטגוריה:שירים שהופקו על ידי ג'ואל ליטל
קטגוריה:וידאו קליפים שבוימו על ידי דיירקטור X
קטגוריה:בלדות פופ
קטגוריה:סינגלים בהוצאת וורנר רקורדס
קטגוריה:שירים שנכתבו על ידי יונאס יברג
Not 20 Anymore

"**Not 20 Anymore**" (בעברית: "**כבר לא בת 20**") הוא סינגל שיווקי של הזמרת-יוצרת האמריקאית, ביבי רקסה, שיצא לאור על ידי וורנר רקורדס, ב-30 באוגוסט 2019. השיר נכתב על ידי רקסה, ג'ורדן קיי ג'ונסון, מייקל פולק, אוליבר פטרוף וסטפן ג'ונסון, והופק על ידי גרמן והמונסטרס & סטריינג'רז.

נכון לספטמבר 2021, השיר הושמע למעלה מ-23 מיליון פעמים בספוטיפיי.

## רקע
ב-12 באוגוסט 2019, אישרה רקסה את שם השיר ואת תאריך יציאתו. ב-23 באוגוסט חשפה את עטיפת השיר. ב-28 באוגוסט הודיעה רקסה כי הווידאו קליפ של השיר ייצא יחד עם השיר ב-30 באוגוסט.

## וידאו קליפ
הווידאו קליפ של "Not 20 Anymore" יצא ביוטיוב ב-30 באוגוסט 2019. נכון לספטמבר 2021, הווידאו קליפ נצפה למעלה מ-11 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי מייקל פולק
קטגוריה:שירים על ימי הולדת
קטגוריה:בלדות משנות ה-2010
No Broken Hearts

"**No Broken Hearts**" (בעברית: "**אין לבבות שבורים**") הוא שיר שהוקלט על ידי הזמרת-יוצרת האמריקאית ביבי רקסה, ביחד עם הראפרית הטרינידדית ניקי מינאז'. השיר יצא לאור ב-16 במרץ 2016, על ידי חברות התקליטים איילנד רקורדס והאחים וורנר, כסינגל שלא מתוך אלבום.

השיר הגיע למקום התשיעי במצעד השירים מתחת להוט 100.

## רקע וכתיבה
השיר נכתב על ידי ביבי רקסה, ניקי מינאז', יעקב כשר, קוקו לארו וגרייס נליין והופק על ידי האיש הנעלם וסולט וייבס. ביבי רקסה וניקי מינאז' שיתפו פעולה לראשונה בשיר "Hey Mama" שנכלל באלבום האולפן השישי של דייוויד גטה, *Listen*, שהפך ללהיט בינלאומי. השתיים ביצעו את השיר לראשונה במסגרת שידורי ה-iHeartRadio.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות.

## וידאו קליפ
הווידאו קליפ הרשמי של השיר פורסם ב-7 באפריל 2016 ובוים על ידי דייב מאיירס שביים עבור ביבי רקסה גם את הווידאו קליפ של שירה, "I Got You", משנת 2017. בקליפ מופיעות בעיקר ביבי רקסה וניקי מינאז', אך הוא כולל גם הופעת אורח של הראפר ג'י איזי, שעימו הוציאה רקסה את השיר "Me, Myself & I" בשנת 2015.

נכון לספטמבר 2021, מונה הצפיות של הקליפ עומד על למעלה מ-300 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי יעקב כשר
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי דייב מאיירס
קטגוריה:סינגלים בהוצאת וורנר רקורדס
Take Me Home (שיר של קאש קאש)

"**Take Me Home**" (בעברית: "**קח אותי הביתה**") הוא סינגל של להקת המוזיקה האלקטרונית האמריקאית, קאש קאש, בשיתוף פעולה עם הזמרת-יוצרת האמריקאית, ביבי רקסה. השיר נמצא במיני-אלבומם השלישי של הלהקה, *Overtime*, ובאלבום האולפן הרביעי שלהם, *Blood, Sweat & 3 Years*. השיר יצא לראשונה ב-25 ביולי 2013. נכון לספטמבר 2021, הסינגל הושמע למעלה מ-147 מיליון פעמים בספוטיפיי.

## וידאו קליפ
הווידאו קליפ, בבימוי של די ג'יי ברוונר, יצא ב-18 בדצמבר 2013. נכון לספטמבר 2021, הווידאו קליפ נצפה למעלה מ-28 מיליון פעמים.

## בתרבות
השיר הושמע בחצי הגמר של פלייאוף גביע סטנלי ב-2014 שהתקיימה בין מונטריאול קנדיאנס לניו יורק ריינג'רס.

השיר הושמע בסרט האנימציה מ-2016, מוצאים את דורי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים על חזרה הביתה
קטגוריה:סינגלים בהוצאת אטלנטיק רקורדס
In the Name of Love

"**In the Name of Love**" הוא סינגל של המפיק המוזיקלי והדי ג'יי הולנדי, מרטין גריקס, ביחד עם הזמרת-יוצרת האמריקאית, ביבי רקסה. השיר שיצא, על ידי סטמפד רקורדס, אפיק אמסטרדם וסוני הולנד, ב-29 ביולי 2016, לא נכלל באף אלבום**. זהו הסינגל הראשון שהקליטה רקסה ביחד עם גריקס.

השיר הופץ באייטונס ובשירותי סטרימינג נוספים לאחר שהושמע בבכורה עולמית בפסטיבל של אולטרה מיוזיק שהתקיים בשנת 2016.

## רקע וכתיבה
"In the Name of Love" הוא שיר פיוצ'ר באס, המכיל "שילוב של מנגינת פסנתר, בס וגיטרות וזאת, בנוסף לכלי הקשה שונים אותם ניתן לשמוע במהלך הבתים". גריקס ורקסה השתמשו ב-FaceTime כשהקליטו את השיר מכיוון שהם לא היו יכולים להיפגש באולפן ההקלטות שלהם בהתחלה. השניים נפגשו מאוחר יותר כדי לסיים את ההקלטות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.07 מיליארד השמעות.

## וידאו קליפ
הווידאו קליפ הרשמי של "In the Name of Love" יצא לאור באפל מיוזיק, ב-9 באוגוסט 2016 וביוטיוב, ב-23 באוגוסט 2016. הוא בוים על ידי במאי הווידאו קליפים הבריטי אמיל נאוה, אשר ביים לרקסה גם את הקליפ של שירה "", משנת 2017. בתחילת הקליפ, ניתן לראות את רקסה לבושה בשמלה אדומה ליד מזרקת מים.

נכון לספטמבר 2021, מונה הצפיות של הקליפ עומד על למעלה מ-655 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מרטין גריקס
קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי מרטין גריקס
אורשובה

**אורשובה** (ברומנית: **Orșova**) היא עיר נמל על הדנובה, בדרום מערב רומניה, בחבל באנאט, בקרבת הגבול עם סרביה. העיר שוכנת על חוף אגם הצבירה של תחנת הכוח ההידרואלקטרית שערי הברזל I, מקום אליו הועברה ממשכנה הקודם, שהוצף במי האגם.

העיר נמצאת סמוכה לשפך הנהר צ'רנה לתוך הדנובה, שפך שגדל מאוד לאחר בניית הסכר, שהעלה את גובה פני המים בדנובה.

## קישורים חיצוניים

* 
* Orasul scufundat dupa 30.000 de ani de viata 
* Ne-au facut olteni cu forta 

קטגוריה:רומניה: ערי נמל
קטגוריה:ערי נמל על הדנובה
חנוך פישר

**חנוך** (אנטל) **פישר** (בהונגרית: **Fischer Enoch**; איז'אק, 1826 – מאקו, 9 באפריל 1896) היה הרב של דונפלדוואר, ולאחר מכן הרב הראשי של העיר מאקו בהונגריה.

## ביוגרפיה
הרב חנוך פישר למד בישיבות בניטרה, אחרי זה בברטיסלאבה ובפראג למד פילוסופיה באוניברסיטה. משנת 1852 עד 1864 פעל בדונפלדוואר ואחר כך ועד סוף חייו הוא היה הרב הראשי של העיר מאקו. הוא היה דרשן מצוין הן בהונגרית הן בגרמנית. אחת הדרשות שלו על הרב לאופולד לעף הספד ללווייתו הופיע גם בעבודתו "כבוד אחרון ללאופולד לעף".

בשנת 1886 הופקד בידיו ניהול מרשם האוכלוסין היהודי (לידות, מיתות נישואים) במחוז הרישום היהודי מאקו. הוא היה חבר גם בוועדת הבחינות לרבנות.

הרב פישר מת ב-9 באפריל 1896, בשנה ה-70 לחייו, עקב שטף דם במוח כנראה. הוא הובא למנוחות בבית הקברות היהודי במאקו.

## משפחתו
רעייתו של הרב פישר הייתה אנה (נינה) הרמן שהלכה לעולמה ב-1873. מאז הרב פישר גידל לבד את ששת ילדיו, ארבע בנות ושני בנים : אמיל, יעקב, הרמינה, רוזליה, רגינה וריזה. הוא היה אביו כאמור של המשורר והמחזאי אמיל מקאי וסבו של עורך הדין אדן מקאי. בנו הבכור, יעקב פישר, היה הרופא הראשי והפסיכיאטר של בית החולים בברטיסלאבה. בנו השני, אמיל מקאי, למד בבית המדרש לרבנים בבודפשט ובהמשך הפך לעיתונאי ולאחר מכן למשורר. בתו הבכורה הייתה הרמינה פישר, שאחד מבניה היה אדן מקאי, גיסו והאפוטרופוס של המשורר הגדול אטילה יוז'ף. אחד מנכדיו הוא הרופא הריאומטולוג אנטל פישר (1979-1901).

## לקריאה נוספת
* לקסיקון יהודי הונגרי. 1929. עורך פטר אויווארי. חנוך פישר
* הרב חנוך פישר ביוגרפיה (בהונגרית)
## הערות שוליים

קטגוריה:רבנים הונגרים
קטגוריה:רבנים נאולוגים
קטגוריה:הונגרים שנולדו ב-1826
קטגוריה:נפטרים ב-1896
ראש שירות הביטחון הפדרלי הרוסי

**ראש שירות הביטחון הפדרלי הרוסי** (ברוסית: **Директор ФСБ России** מילולית **מנהל שירות הביטחון הפדרלי**) הוא העומד בראש שירות הביטחון הפדרלי הרוסי, שהיא חוד החנית במערכת הביטחון הרוסית ומהווה גוף חשוב בקהילת המודיעין הרוסית. החל משנת 2008 ראש השירות מנהל גם את הוועדה הלאומית למלחמה בטרור. ראש השירות וגם סגנו ממונים ישירות על ידי הנשיא.

## היסטוריה
תפקיד ראש שירות הביטחון הפדרלי הרוסי נוצר ב-12 באפריל 1995 על ידי הנשיא בוריס ילצין והוא נוצר עם הקמת שירות הביטחון הפדרלי עצמו, שהוקם מתוקף חוק שירותי הביטחון הפדרליים שנחקק באותה שנה. התפקיד והסוכנות נוצרו מאחר שאירועי מלחמת צ'צ'ניה הראשונה והמשבר החוקתי ברוסיה חשפו ליקויים בהתנהלות שירותי הביטחון והמודיעין של המדינה, בעיקר של השירות הפדרלי למודיעין מסכל וקודמו משרד הביטחון. על כן הוחלט לפרק את השירות הפדרלי למודיעין מסכל ולחלק את סמכויותיו בין מחלקות ממשל שונות ושירות משמר הגבול הפדרלי.

עם השנים הפך ראש השירות מבעל סמכויות לא ברורות ולעיתים אף מתחלפות לבעל סמכויות קבועות ומורחבות והוא משמש גם כיועץ בכיר לנשיא בענייני ביטחון לאומי. רבים מראשי שירות הביטחון הפדרלי תופסים משרות בכירות בממשל הפדרלי כדוגמת ראשות המועצה לביטחון לאומי של רוסיה ואף בנשיאות המדינה. הבולט שבאישים אלה הוא ולדימיר פוטין שכיהן במשך מספר חודשים כראש השירות.

## ראשי הסוכנות
### משרד הביטחון, סוכנות הביטחון והשירות הפדרלי למודיעין מסכל

### שירות הביטחון הפדרלי

## לקריאה נוספת
* Энциклопедия секретных служб России / Авт.-сост. А. И. Колпакиди. — М.: ООО «Издательство Астрель» : ООО «Издательство АСТ» : ООО «Транзиткнига». 2003. — 800 с.
## קישורים חיצוניים
*  

## הערות שוליים

*
Home (שיר של משין גאן קלי, X Ambassadors וביבי רקסה)

"**Home**" הוא סינגל של הראפר האמריקאי, משין גאן קלי, להקת הרוק האמריקאית, X Ambassadors, והזמרת-יוצרת האמריקאית, ביבי רקסה. השיר יצא, על ידי אטלנטיק רקורדס, ב-5 בדצמבר 2017. השיר נמצא בפסקול של הסרט "Bright" . נכון לספטמבר 2021, הסינגל הושמע למעלה מ-308 מיליון פעמים בספוטיפיי.

## וידאו קליפ
הווידאו קליפ יצא לראשונה ביוטיוב ב-23 בנובמבר 2017, כחודש לפני צאת הסרט. נכון לספטמבר 2021, הווידאו קליפ נצפה למעלה מ-178 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי משין גאן קלי
קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי משין גאן קלי
קטגוריה:שירי היפ הופ אמריקאיים
קטגוריה:סינגלים בהוצאת אטלנטיק רקורדס